Accident grav pe DN 1. Trei bărbați au murit. Un autocamion a căzut de pe viaduct. Trenurile sunt oprite
- Antonia Hendrik
- 8 martie 2024, 18:56
Accident grav pe DN 1. Un camion a căzut de pe un pod pe calea ferată. Mai exact, Un accident a avut loc vineri după-amiază în județul Sibiu, pe DN 1 – centura Avrigului.
Accident grav pe DN 1. Trei bărbați au decedat după un impact între un autocamion și un autoturism. Potrivit polițiștilor, în urma unei explozii la o roată, un autocamion a intrat în coliziune cu un autoturism. Camionul a căzut de pe viaduct în apropierea terasamentului căii ferate.
Accident grav pe DN 1. Trei bărbați au murit
Potrivit polițiștilor, în urma unei explozii la o roată, un autocamion a intrat în coliziune cu un autoturism, după care a căzut de pe viaduct în apropierea terasamentului căii ferate.
"Traficul este oprit temporar pe DN 1 Sibiu – Făgăraş, pe raza localităţii Avrig, judeţul Sibiu, pentru desfăşurarea intervenţiei medicale şi cercetarea împrejurărilor producerii unui accident. În urma coliziunii cu un autoturism, un autocamion a căzut de pe viaduct în apropierea terasamentului căii ferate, incident soldat cu trei victime", anunţă Centrul Infotrafic.
Trei oameni au murit în accident
Polițiștii rutieri, cei de la Transporturi și echipele medicale interveneau pe Centura Sibiului. Potrivit ISU Sibiu, pompierii au intervenit de urgență pe DN 1 – centura Avrigului la un grav accident rutier.
Accident grav pe DN 1.. Sursa foto: alba24.ro.
La fața locului sunt prezente două echipaje SMURD dintre care unul cu medic, o autospecială de descarcerare și una de stingere. De asemenea la fața locului este și un echipaj SAJ.
"Din primele cercetări efectuate, se pare că în urma unei explozii la o roată, un autocamion a intrat în coliziune cu un autoturism, după care a căzut de pe viaduct în apropierea terasamentului căii ferate, incidentul provocând trei victime", a declarat Luciana Lazăr, purtătorul de cuvânt al Poliției Sibiu.
Traficul feroviar a fost blocat după accident pe magistrala 200 Sibiu - Brașov
Compania Naţională de Căi Ferate CFR SA informează că traficul feroviar este temporar oprit, vineri seara, pe secția de circulație Brașov – Sibiu, între stațiile Porumbacu și Avrig, unde în jurul orei 16:00, urmare unui accident rutier produs pe pasajul suprateran de intrare în orașul Avrig, un camion a căzut în gabaritul căii ferate, scrie alba24.